Source: http://docplayer.fi/41297546-Raportti-16x-abo-wind-oy-greenpower-finland-oy-polusjarven-tuulivoimapuisto-varjostusselvitys.html
Timestamp: 2018-11-15 11:25:21+00:00
Document Index: 2099964

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

RAPORTTI 16X ABO WIND OY GREENPOWER FINLAND OY. Polusjärven tuulivoimapuisto. Varjostusselvitys - PDF
Download "RAPORTTI 16X ABO WIND OY GREENPOWER FINLAND OY. Polusjärven tuulivoimapuisto. Varjostusselvitys"
1 RAPORTTI 16X ABO WIND OY GREENPOWER FINLAND OY Polusjärven tuulivoimapuisto Varjostusselvitys
3 Sisäinen tarkistussivu Asiakas Otsikko Projekti Vaihe Työnumero Piirustus/arkistointi/sarjanro. ABO Wind Oy Greenpower Finland Oy Varjostusselvitys Polusjärven tuulivoimapuisto 16X X Tiedoston nimi Polusjarvi_vilkuntaraportti_ docx Tiedoston sijainti Järjestelmä Microsoft Word 14.0 Ulkoinen jakelu Sisäinen jakelu Laatijat Vastaava yksikkö Ramboll Finland Oy / Miia Nurminen-Piirainen Pöyry Finland Oy / Hanna Kurtti, Arkisto Ilona Välimaa Pöyry Finland Oy / EBG Hydropower & Renewable Energy Raportti Alkuperäinen Dokumentin pvm Laatija/asema/allekirj. Ilona Välimaa/ Vilkunta-asiantuntija Dokumentin pvm Tarkistaja/asema/allekirj. Iida Sointu / Vilkunta-asiantuntija
4 Esipuhe Tämä raportti on Pöyryn laatima päivitys Polusjärven tuulipuiston varjostusselvitykseen, jossa on selvitetty Polusjärven tuulipuiston aiheuttaman varjon vilkunnan vaikutukset puiston lähiympäristöön. Selvityksen on tilannut ABO Wind Oy. Yhteystiedot Ilona Välimaa PL 4 (Jaakonkatu 3) FI Vantaa Finland Kotipaikka Vantaa Y-tunnus Puh Faksi Pöyry Finland Oy
5 Sivu 1 (12) Sisältö 1 YLEISTÄ Varjon vilkkuminen Sovellettavat raja- ja ohjearvot 3 2 ARVIOINTIMENETELMÄT JA ARVIOINNIN EPÄVARMUUDET Arviointimenetelmät Arvioinnin epävarmuudet 5 3 VAIKUTUSTEN ARVIOINTI 5 4 YHTEISVAIKUTUKSET MUIDEN HANKKEIDEN KANSSA 8 5 YHTEENVETO 11 KIRJALLISUUSVIITTEET 12
6 1 YLEISTÄ 16X Sivu 2 (12) Pyhäjoelle suunnitellaan 10 voimalan Polusjärven tuulipuistoa. Ohessa on esitetty tuulivoimapuiston voimaloiden sijaintikoordinaatit. Tämä selvitys on päivitys aiempaan varjostusselvitykseen sijoitussuunnitelman muutosten jälkeen. Selvityksessä on myös tarkasteltu yhteisvaikutuksia muiden lähialueen hankkeiden kanssa. Taulukko 1-1. Mallinnuksessa käytetyt voimaloiden sijainnit (ETRS-TM35FIN koordinaatistossa). Voimala Itäkoordinaatti Pohjoiskoordinaatti (m) (m) Alueen läheisyydessä sijaitsee asuin- ja lomarakennuksia, joihin tuulivoimalat mahdollisesti aiheuttavat varjon vilkuntaa. Tämän selvityksen tarkoituksena on selvittää Polusjärven tuulipuiston varjonvilkuntavaikutus lähimpiin asuin- ja lomarakennuksiin. 1.1 Varjon vilkkuminen Tuulivoimala voi aiheuttaa lähiympäristöönsä varjon vilkuntaa, kun auringon valo osuu käynnissä olevan tuulivoimalan pyöriviin lapoihin. Tällöin lapojen pyöriminen aiheuttaa liikkuvan varjon, joka voi ulottua jopa 1 3 kilometrin päähän. Vilkunnan kantama ja kesto riippuvat siitä, missä kulmassa auringon valo osuu lapoihin, lapojen pituudesta ja paksuudesta, tornin korkeudesta, maaston muodoista, ajankohdasta sekä näkyvyyttä vähentävistä tekijöistä kuten kasvillisuudesta ja pilvisyydestä. Tuulivoimapuistojen lähiympäristöön leviävä varjon vilkunta tapahtuu usein juuri auringonnousun jälkeen tai auringonlaskua ennen, jolloin voimaloiden varjot ylettyvät pisimmälle. Muulloin varjot jäävät lyhyiksi voimaloiden läheisyyteen. Tuulivoimalan aiheuttama varjon vilkunta saattaa aiheuttaa häiriötä esimerkiksi voimaloiden läheisyydessä asuville ihmisille. Ilmiötä on havainnollistettu seuraavassa kuvassa (Kuva 1-1).
7 Sivu 3 (12) Kuva 1-1. Havainnollistus varjon vilkunnasta. Tuulivoimala voi aiheuttaa lähiympäristöönsä varjon vilkuntaa, kun auringon valo paistaa tuulivoimalan takaa ja osuu käynnissä olevan tuulivoimalan pyöriviin lapoihin. 1.2 Sovellettavat raja- ja ohjearvot Suomessa ei ole raja-arvoja koskien tuulivoimaloista aiheutuvaa vilkkumisvaikutusta tai olemassa olevia suosituksia sen mallintamisesta. Ympäristöhallinnon ohjeen (Ympäristöministeriö 2012) mukaan Suomessa vilkunnan vaikutusten arvioinnissa on suositeltavaa käyttää apuna muiden maiden suosituksia. Vilkkumisvaikutusten arvioinnin taustaksi esitellään seuraavassa Saksassa, Ruotsissa ja Tanskassa käytössä olevia raja-arvoja, ohjeita ja suosituksia. Ohjeistus Saksassa Saksassa on annettu yksityiskohtaiset ohjeet vilkkumisvaikutuksen raja-arvoista ja mallinnuksesta (WEA-Shcattenwurf-Hinweise 2002). Saksan ohjeistuksessa annetaan kolme erilaista raja-arvoa suurimmalle sallitulle tuulipuistosta syntyvälle vilkuntavaikutukselle: korkeintaan 30 tuntia vuodessa niin sanotussa teoreettisessa maksimitilanteessa korkeintaan 30 minuuttia päivässä niin sanotussa teoreettisessa maksimitilanteessa mikäli voimalan automaattinen säätely on käytössä, niin sanottu realistinen vilkkumisvaikutus tulee rajoittaa korkeintaan kahdeksaan tuntiin vuodessa. Ohjeistus Ruotsissa Ruotsissa ei ole virallisia raja-arvoja vilkkumisvaikutukselle, vaan ainoastaan suositukset (Boverket 2009), jotka perustuvat Tanskassa olevaan ohjeistukseen. Näiden mukaan niin sanotussa teoreettisessa maksimitilanteessa vilkkumisvaikutusta saa syntyä korkeintaan 30 tuntia vuodessa. Niin sanottu realistinen vilkkumisvaikutus saa suositusten mukaan olla korkeintaan 8 tuntia vuodessa ja 30 minuuttia päivässä. Ohjeistus Tanskassa Tanskassa on suositus (Danish Wind Industry Association), että niin sanotussa realistisessa tilanteessa vilkkumisvaikutusta saa syntyä korkeintaan 10 tuntia vuodessa.
8 Sivu 4 (12) 2 ARVIOINTIMENETELMÄT JA ARVIOINNIN EPÄVARMUUDET 2.1 Arviointimenetelmät Tuulivoimapuiston aiheuttaman varjon vilkunnan vaikutuksia arvioitiin laskennallisin menetelmin käyttäen tähän tarkoitukseen kehitettyä WindPRO-ohjelmiston SHADOWmallinnusmoduulia. Tuulivoimapuistoa ja sovellettua tuulivoimalamallia koskevat parametrit olivat: 10 voimalan sijoitussuunnitelma (Taulukko 1-1) Tuulivoimaloiden napakorkeus on 169,5 metriä Tuulivoimaloiden roottorin halkaisija 131 metriä (voimaloiden kokonaiskorkeus tällöin 235 metriä) 1 Laskentamalli huomioi hankealueen sijainnin (auringonpaistekulma ja päivittäinen valoisa aika), tuulivoimaloiden sijoitussuunnitelman, voimaloiden aiheuttaman vilkunnan yhteisvaikutuksen, tuulivoimaloiden mittasuhteet (napakorkeus, roottorin halkaisija ja lapaprofiili), maaston korkeuskäyrät sekä valitut laskentaparametrit (Taulukko 2-1). Määritellyillä laskentaparametreilla sekä oletuksella, että voimalan roottorin oletetaan pyörivän jatkuvasti ja olevan kohtisuorassa auringonsäteitä vastaan, saadaan arvio aiheutuvasta vilkunnan teoreettisesta maksimimäärästä. Taulukko 2-1. WindPRO-ohjelmiston SHADOW-mallinnuksessa sovelletut laskentaparametrit. Laskennan aikaresoluutio Laskentasäde tuulivoimalan ympärillä Auringon korkeus merenpinnasta huomioitu minimikulma Maaston korkeusvaihteluiden vaikutus näkemiseen 1 minuutti Etäisyys, jolla vähintään 20 prosenttia auringosta on tuulivoimalan lavan peittämä. Laskentasäde tarkasteltavilla 2 Nordex N131 -voimaloilla on 1722 metriä. 3 astetta (Mikäli auringonpaistekulma on alle 3 astetta, auringon valon oletetaan siroavan ilmakehässä niin paljon, ettei se aiheuta havaittavia varjoja.) Huomioitu eli vilkuntaa voi aiheutua havaintopisteeseen ainoastaan, mikäli maaston korkeusvaihtelut eivät estä näköyhteyttä tuulivoimalaan. Puuston vaikutus näkemiseen Ei huomioitu Havaintokorkeus 1,5 metriä Laskentamenetelmä ei automaattisesti huomioi varjon vilkuntaan vaikuttavia ylimääräisiä tekijöitä, kuten pilvisyyttä. Jotta saataisiin parempi kuva odotettavissa olevasta vilkunnan todellisesta määrästä, on laskettu myös realistinen arvio vilkunnan määrästä. Realistinen arvio ottaa huomioon paikallisen tuulijakauman sekä auringonpaistehavainnot (verrannollinen alueen leveyspiiriin ja pilvisyyshavaintoihin). Tuulennopeusjakaumasta saadaan laskettua osuus ajasta, jolloin voimala ei pyöri, koska tuulennopeus on joko liian alhainen tai liian korkea suhteessa voimalatyypin käyntiväliin. Paikallinen tuulensuuntajakauma vaikuttaa roottorin suuntaukseen ja 1 Mallinnuksessa sovellettu Nordexin N131 voimalan lapaprofiilia 2 Vestas V126 -voimaloilla napakorkeudella 172 m (kokonaiskorkeus 235 m) mallinnettaessa laskentasäde olisi 1712 m.
9 Sivu 5 (12) edelleen mallinnuksen laskentasäteeseen valittujen laskentaparametrien mukaisesti (Taulukko 2-1). Tuulensuuntajakauma on saatu Suomen Tuuliatlaksesta (Ilmatieteen laitos 2009). Mallinnuksessa käytetyt auringonpaistetilastot on saatu Oulunsalosta, Oulun lentoaseman sääaseman auringonpaistehavainnoista (kuukausitason keskiarvot) vuosilta (Pirinen ym. 2012). Tulosten havainnollistamista varten määritettiin niin kutsuttuja reseptoripisteitä (lähellä tuulivoimaloita sijaitsevia asutuskohteita), joille laskettiin yksityiskohtaisemmat tulokset. Reseptoripisteiden oletettiin olevan kasvihuonetyyppisiä, jolloin joka suunnasta tuleva vilkunta otetaan huomioon. Reseptoripisteiden leveys on 1 m, korkeus 1 m ja korkeus maanpinnasta 2 m. Reseptoripisteitä valittiin hankealueen ympäriltä 7 kappaletta (nimetty A G) ja ne ovat läheisiä asutuskohteita hankealueen ympärillä. Vilkuntamallinnuksen tuloksena saadaan varjon vilkunnan esiintymisen määrä ja ajankohta tarkastellulle tuulivoimapuiston sijoitussuunnitelmalle. Mallinnuksen tulokset saadaan karttakuvina ja numeerisina arvoina reseptoripisteille. 2.2 Arvioinnin epävarmuudet Varjon vilkunnan teoreettista maksimimäärää mallinnettaessa lapojen oletetaan pyörivän jatkuvasti ja roottorin olevan kohtisuorassa aurinkoon nähden aiheuttaen maksimaalisen varjon. Todellisuudessa tuuliturbiineilla on tuulennopeudesta riippuvainen käyntiväli, jolloin liian alhaisilla tai korkeilla tuulennopeuksilla lavat eivät pyöri. Lisäksi todellisuudessa roottorin suuntaus määräytyy havaitun tuulensuunnan perusteella, eikä varjon muodostuminen ole näin ollen aina taattua (lavan on havaitsijasta nähden peitettävä auringosta yli 20 prosenttia, jotta havaittava varjo syntyy). Teoreettinen maksimimäärä edustaa siis selkeästi konservatiivista arviota tuulivoimaloiden aiheuttamasta vilkunnan määrästä. Tuuliatlaksen mallinnustarkkuus aiheuttaa epävarmuutta realistiseen arvioon tuulennopeus- ja -suuntajakauman käytön kautta. Myös auringonpaistehavaintojen käyttö lisää hieman epävarmuutta, sillä hankealueen etäisyys Oulun lentoasemalle on noin 60 kilometriä. Mallinnuksissa ei ole huomioitu kasvillisuuden vähentävää vaikutusta vilkunnan havaitsemiseen, jolloin etenkin kesäaikainen vilkunnan määrä yliarvioidaan. 3 VAIKUTUSTEN ARVIOINTI Mallinnuksen tuloksena on saatu vilkunnan vuosittainen teoreettinen maksimimäärä ja vuosittainen realistinen määrä tarkastellulle sijoitussuunnitelmalle. Etäisyys voimaloista lähimpiin asutuskohteisiin on niin pitkä, että mallinnusparametrien puitteissa havaittavan varjon on mahdollista ylettyä ainoastaan kahteen asutuskohteeseen tuulivoimapuiston pohjoispuolella (kaksi lomarakennusta, joista itäisempi on valittuna reseptoripisteeksi A). Etäisyys muihin asutuskohteisiin on siis yli 1722 metriä. Teoreettisen maksimimäärämallinnuksen ja realistisen mallinnuksen tulokset Polusjärven tulipuistolle on esitetty seuraavissa kuvissa.
10 Sivu 6 (12) Kuva 3-1. Varjon vilkunnan teoreettinen maksimimäärä tunteina vuodessa (kun auringonpaistehavaintoja ei ole otettu huomioon) Polusjärven tuulivoimapuiston 10 voimalan toteutusvaihtoehdolle. Mallinnus on tehty tuulivoimaloilla, joiden napakorkeus on 169,5 metriä ja roottorin halkaisija 131 metriä. Kuvasta nähdään, että mallinnusparametrien puitteissa vilkunta ulottuu kahteen lomarakennukseen voimaloiden pohjoispuolella. Vilkunnan määrä ei kuitenkaan teoreettisessa maksimitilanteessa ylitä muiden maiden vilkunnan raja-arvoja näissä rakennuksissa. Toiseen rakennukseen sijoitetussa reseptoripisteessä A on vilkunnan vuosittainen määrä 10 tuntia 42 minuuttia ja päivittäinen vilkunnan määrä 22 minuuttia teoreettisessa maksimitilanteessa.
11 Sivu 7 (12) Kuva 3-2. Varjon vilkunnan realistinen määrä tunteina vuodessa (kun auringonpaistehavainnot on otettu huomioon) Polusjärven tuulivoimapuiston 10 voimalan toteutusvaihtoehdossa. Mallinnus on tehty tuulivoimaloilla, joiden napakorkeus on 169,5 metriä ja roottorin halkaisija 131 metriä. Kuvasta nähdään, että mallinnusparametrien puitteissa vilkunta ulottuu kahteen lomarakennukseen voimaloiden pohjoispuolella. Vilkunnanmäärä ei kuitenkaan realistisessa vilkuntamallinnuksessa ylitä muiden maiden sovellettavia raja-arvoja näissä rakennuksissa. Toiseen rakennukseen sijoitetussa reseptoripisteessä A on vilkunnan vuosittainen määrä 1 tunti ja 8 minuuttia realistisessa tilanteessa. Tarkastellulla sijoitusvaihtoehdolla ja voimalamitoilla reseptoripisteissä (lähimmissä asutuskohteissa) havaittu vilkuntamäärä ei ylittänyt aiemmin esiteltyjä muiden maiden raja-arvoja. Varjon vilkuntamallinnuksen tulosten perusteella hankealueen läheisyydessä varjon vilkunta on vähäistä tarkastellulla sijoitussuunnitelmalla, voimalatyypillä ja napakorkeudella. Hankkeesta syntyvän varjon vilkunnan vaikutukset lähialueen asutuskohteissa arvioidaan vähäisiksi mallinnusepävarmuuksien puitteissa.
12 4 YHTEISVAIKUTUKSET MUIDEN HANKKEIDEN KANSSA 16X Sivu 8 (12) Muiden lähelle sijoittuvien tuulivoimapuistojen vilkunnan yhteisvaikutusten arvioinnissa huomioitiin Polusjärven hanke (10 voimalaa) sekä Oltavan tuulipuistohanke (32 voimalaa). Lyhin etäisyys Polusjärven voimaloiden ja muiden hankkeiden (pois lukien Oltavan) voimaloiden välillä on Polusjärven voimalan 12 ja Annankankaan voimalan 1 välillä etäisyyden ollessa noin 4,9 kilometriä. Polusjärven vilkuntamallinnuksessa sovelletun voimalatyypin aiheuttaman vilkunnan maksimikantama on 1722 metriä. Tätä kauemmas voimaloiden ei oleteta muodostavan varjoa. Kantama on tyypillinen nykypäivän voimaloille. Jotta yhteisvaikutuksia muodostuisi Annankankaan voimaloiden kanssa, Annankankaan voimaloiden maksimikantaman tulisi olla yli 3100 metriä, joka on epärealistisen suuri. Näin ollen yhteisvaikutuksia ei odoteta syntyvän muiden kuin Oltavan hankkeen kanssa suurista hankkeiden välisistä etäisyyksistä johtuen. Polusjärven ja Oltavan hankkeiden yhteisvaikutusmallinnuksessa Oltavan tuulivoimaloilla oletettiin olevan 140 m roottori ja 145 m napakorkeus. Näin ollen Oltavan voimaloiden maksimikantamaksi eli laskentasäteeksi 3 muodostui 1831 m. Vilkuntamallinnuksen tulos teoreettiselle tilanteelle on esitetty seuraavassa kuvassa. 3 Mallinnuksessa sovellettu Nordexin N131 voimalan lapaprofiilia skaalattuna 140 metriseksi.
13 Sivu 9 (12) Kuva 4-1. Varjon vilkunnan teoreettisen maksimimäärä tunteina vuodessa (kun auringonpaistehavaintoja ei ole otettu huomioon) Polusjärven tuulivoimapuiston 10 voimalan toteutusvaihtoehdossa huomioiden yhteisvaikutukset Oltavan tuulivoimahankkeen kanssa. Mallinnus on tehty Polusjärven osalta tuulivoimaloilla, joiden napakorkeus on 169,5 metriä ja roottorin halkaisija 131 metriä sekä Oltavan osalta tuulivoimaloilla, joiden napakorkeus on 145 metriä ja roottorin halkaisija 140 metriä. Vilkuntamallinnuksen tulos realistiselle tilanteelle on esitetty seuraavassa kuvassa.
14 Sivu 10 (12) Kuva 4-2. Varjon vilkunnan teoreettisen maksimimäärä tunteina vuodessa (kun auringonpaistehavainnot on otettu huomioon) Polusjärven tuulivoimapuiston 10 voimalan toteutusvaihtoehdossa huomioiden yhteisvaikutukset Oltavan tuulivoimahankkeen kanssa. Mallinnus on tehty Polusjärven osalta tuulivoimaloilla, joiden napakorkeus on 169,5 metriä ja roottorin halkaisija 131 metriä sekä Oltavan osalta tuulivoimaloilla, joiden napakorkeus on 145 metriä ja roottorin halkaisija 140 metriä. Tulosten perusteella Polusjärven ja Oltavan hankkeiden vilkunnan yhteisvaikutukset eivät ole merkittäviä. Vilkuntamäärät eivät ylitä muissa maissa käytössä olevia vilkunnan raja-arvoja missään reseptoripisteessä tai asutuskohteessa. Mallinnuksen mukaan varjon vilkuntaa aiheutuu kolmeen reseptoripisteeseen. Tarkat lukemat näille kolmelle reseptoripisteelle on esitetty oheisessa taulukossa. (Taulukko 4-1). Taulukko 4-1. Numeeriset tulokset reseptoripisteille, joihin aiheutuu vilkuntaa. Määrät eivät ylitä muissa maissa sovellettavia arvoja. Varjon vilkkumisvaikutus Teoreettinen maksimitilanne Realistinen tilanne (h/a) (h/d) (h/a) A 10:42 0:22 1:08 J 23:30 0:29 4:41 L 11:50 0:22 1:12
15 5 YHTEENVETO 16X Sivu 11 (12) ABO Wind Oy ja Greenpower Finland Oy suunnittelevat Pyhäjoelle 10 voimalan Polusjärven tuulipuistoa. Tässä selvityksessä on arvioitu Polusjärven tuulipuiston varjon vilkunnan vaikutuksia lähialueille. Pöyryn tekemässä arvioinnissa on sovellettu 169,5 metrin voimalan napakorkeutta ja 131 metrin roottorin halkaisijaa (voimalan kokonaiskorkeus 235 metriä). Pöyryn vilkuntamallinnuksen mukaan hankealueen läheisyydessä varjon vilkunta on vähäistä tarkastellulla sijoitussuunnitelmalla, voimalatyypillä ja napakorkeudella. Teoreettisessa maksimitilanteessa Saksan ja Ruotsin 30 tunnin vilkuntaraja ei ylity yhdessäkään asutuskohteessa. Realistisessa tilanteessa Ruotsin vuosittainen 8 tunnin vilkuntaraja ei myöskään ylity yhdessäkään asutuskohteessa. Hankkeesta syntyvän varjon vilkunnan vaikutukset lähialueen asutuskohteissa arvioidaan vähäisiksi mallinnusepävarmuuksien puitteissa. Muiden lähelle sijoittuvien tuulivoimapuistojen vilkunnan yhteisvaikutusten arvioinnissa huomioitiin Polusjärven hanke sekä Oltavan tuulipuistohanke. Yhteisvaikutusmallinnuksessa Oltavan tuulivoimaloilla oletettiin olevan 140 m roottori ja 145 m napakorkeus. Yhteisvaikutusmallinnuksen mukaan vilkuntamäärät eivät ylitä muissa maissa käytössä olevia vilkunnan raja-arvoja missään reseptoripisteessä tai asutuskohteessa. Mallinnuksissa ei ole huomioitu kasvillisuuden vähentävää vaikutusta vilkunnan havaitsemiseen, jolloin etenkin kesäaikainen vilkunnan määrä yliarvioidaan. Varjon vilkuntaa voidaan tarvittaessa ehkäistä pysäyttämällä vilkuntaa aiheuttavat turbiinit kriittiseen aikaan.
16 KIRJALLISUUSVIITTEET 16X Sivu 12 (12) Boverket Vindkraftshandboken, Planering och prövning av vindkraftverk på land och I kustnära vattenområden. Danish Wind Industry Association. Planning and regulation: shadow flicker. [ ( ). Ilmatieteen laitos Suomen Tuuliatlas. Pirinen ym Tilastoja Suomen ilmastosta , Raportteja No. 2012:1, Ilmatieteen laitos. Ympäristöministeriö Tuulivoimarakentamisen suunnittelu. Ympäristöministeriön ohjeita 4/2012. WEA-Shcattenwurf-Hinweise Hinweise zur Ermittlung und Beurteilung der optischen Immissionen von Windnergianlagen.